**ANALIZA STANJA SUSTAVA CIVILNE ZAŠTITE NA PODRUČJUOPĆINE TRPANJ za 2018. godinu**

1. **UVOD**

Godišnjim analizama stanja sustava civilne zaštite prati se napredak implementacije ciljeva iz Smjernica, utvrđuje novo stanje, redefiniraju prioriteti, ocjenjuje doprinos nositelja i sudionika u provođenju mjera i aktivnosti iz plana razvoja sustava civilne zaštite, analizira financiranje sustava civilne zaštite i realizacija svih drugih aktivnosti od značaja za provođenje revizije planova razvoja sustava civilne zaštite.

Godišnju analizu stanja sustava civilne zaštite prema članku 17. Stavak 1. Zakon o sustavu civilne zaštite (NN 82/15) donosi predstavničko tijelo na prijedlog načelnika.

Nadalje u članku 17. stavku 4. Zakon određuje da načelnik koordinira djelovanje operativnih snaga sustava civilne zaštite osnovanih za područje Općine Trpanj u velikim nesrećama i katastrofama uz stručnu potporu Stožera civilne zaštite Općine Trpanj.

Općina Trpanj, građani, pravne osobe i udruge, te svi nositelji prava i obveza u civilnoj zaštiti na području Općine Trpanj, dužni su provoditi temeljne zadaće sustava civilne zaštite, a to su:

* praćenje i prosudba aktivnosti od nastanka i razvoja katastrofe i veće nesreće,
* prevencijom, organiziranjem i pripremanjem aktivnosti i mjera kojima je svrha povećati i unaprijediti pripravnost postojećih operativnih snaga i institucionalnih snaga za reagiranje u katastrofama i većim nesrećama,
* trajnim organiziranjem, pripremanjem, osposobljavanjem, uvježbavanjem i usavršavanjem sudionika civilne zaštite,
* uzbunjivanjem građana i priopćavanjem uputa o ponašanju glede mogućih prijetnji,
* obavješćivanje sudionika civilne zaštite o prijetnjama, te mogućnostima, načinima, mjerama i aktivnostima civilne zaštite,
* aktiviranje operativnih snaga civilne zaštite (službi i postrojbi pravnih osoba i tijela državne i lokalne uprave koji se civilnom zaštitom bave u svojoj redovitoj djelatnosti, vatrogasnih zapovjedništava i postrojbi, Stožera civilne zaštite, zapovjedništava i postrojbi civilne zaštite)
* otklanjanje posljedica prirodnih, tehničko-tehnoloških velikih nesreća i katastrofa, terorizma i ratnih razaranja

Općina Trpanj ima usvojenu Procjenu ugroženosti stanovništva, materijalnih i kulturnih dobara i okoliša od katastrofa i velikih nesreća na području Općine Trpanj, Plan zaštite i spašavanja i Plan civilne zaštite na području Općine Trpanjkoji ostaju na snazi do izrade Prve procjene rizika od katastrofa.

TemeljemZakona o sustavu civilne zaštite (NN 82/15) i podzakonskih propisa sustava civilne zaštite, Općina Trpanj je donijela slijedeće važeće akte:

1. Procjenu ugroženosti stanovništva, materijalnih i kulturnih dobara, te okoliša od katastrofa i velikih nesreća na području Općine Trpanj
2. Plan zaštite i spašavanja i Plan civilne zaštite na području Općine Trpanj
3. Analizu stanja sustava civilne zaštite na području Općine Trpanj, Smjernice za organizaciju i razvoj sustava zaštite i spašavanja na području Općine Trpanj za razdoblje 2017.- 2020. godine i Godišnji plan razvoja sustava civilne zaštite na području Općine Trpanj sa financijskim učincima za trogodišnje razdoblje temeljem članka 17. stavka 1. točke 1. Zakona o sustavu civilne zaštite (NN. 82/15.)
4. Odluka o imenovanju postrojbe opće namjene civilne zaštite Općine Trpanj
5. Odluka o određivanju pravnih osoba od interesa za sustav civilne zaštite na području Općine Trpanj
6. Odluka o imenovanju povjerenika civilne zaštite na području Općine Trpanj
7. Zaključak o Planu vježbi civilne zaštite Općine Trpanjza 2018.godinu
8. Odluka o osnivanju i imenovanju načelnika, zamjenika načelnika i članova Stožera civilne zaštite Općine Trpanj
9. Plan pozivanja i aktiviranja Stožera civilne zaštite Općine Trpanj
10. Poslovnik o radu Stožera civilne zaštite Općine Trpanj
11. Odluka o postupku izrade Procjene rizika od velikih nesreća za područje Općine Trpanj i osnivanju Radne skupine za izradu Procjene rizika od velikih nesreća za područje Općine Trpanj
12. **OPERATIVNE SNAGE SUSTAVA CIVILNE ZAŠTITE**

Operativne snage sustava civilne zaštite na području Općine Trpanj su:

1. Stožer civilne zaštite Općine Trpanj
2. DVD Trpanj
3. Gradsko društvo Crveni križ Dubrovnik
4. Hrvatska gorska služba spašavanja (HGSS) – Stanica Orebić
5. Udruge
6. Postrojbe i povjerenici civilne zaštite Općine Trpanj
7. Koordinatori na lokaciji
8. Pravne osobe u sustavu civilne zaštite

**1. STOŽER CIVILNE ZAŠTITE**

Načelnik Općine Trpanj je Odlukom osnovao Stožer civilne zaštite te imenovao načelnika, zamjenika načelnika i članove stožera civilne zaštite. Načelnik Stožera civilne zaštite Općine Trpanj je pročelnica Jedinstvenog upravnog odjela Općine Trpanj, a članovi Stožera civilne zaštite Općine Trpanj su rukovodeće osobe komunalnih službi koje se civilnom bave kao redovitom djelatnošću, stručne osobe službi Područnog ureda za zaštitu i spašavanje Dubrovnik, Policijske postaje Ston, zdravstvenih ustanova i druge rukovodeće osobe u sustavu civilne zaštite Općine Trpanj.

Načelnik Općine Trpanj je za osnovani Stožer donio Poslovnik o radu Stožera CZ Općine Trpanj kojim se definira način rada Stožera.

Područni ured za zaštitu i spašavanje Dubrovnik, sukladno mogućnostima u odnosu na druge prioritete tijekom katastrofe i velike nesreće, Stožeru civilne zaštite Općine Trpanj pruža stručnu pomoć tijekom vremenskog perioda u kojem je aktiviran.

Načelnik Općine Trpanj donio je Odluku o donošenju Plana pozivanja i aktiviranja Stožera CZ.

Administrativno-tehničke poslove za potrebe Stožera civilne zaštite Općine Trpanj obavlja Jedinstveni upravni odjel Općine Trpanj.

U pripremi požarne sezone 2018. godine Trpanj Stožer civilne zaštite općine Trpanj održao je sjednicu 8. svibnja 2018. godine i donio:

1. Plan rada Stožera stožera za požarnu sezonu 2018. godine
2. Plan operativne provedbe aktivnosti u provedbi posebnih mjera zaštite od požara id ineteresa za RH na području Općine Trpanj za 2018. godinu,
3. Financijski plan za protupožarnu sezonu 2018. godine
4. Plan aktivnog uključivanja subjekata zaštite od požara za 2018. godinu
5. Plan i ustojstvo motriteljsko-dojavne službe za 2018. godinu

Stožer CZ je izradio elaborat vježbe operativnih snaga i sudionika sustava civilne zaštite pod radnim nazivom „OŠ Trpanj 2017.“

Sukladno Planu vježbi Općine Trpanj za 2017. godinu Općina je bila u obvezi organizirati vježbu na temu angažiranja i koordinacije žurnih službi u slučaju potresa. Zbog trenutnih organizacijskih ograničenja Općina je umjesto planirane vježbe održala pokazno-terensku vježbu „Osnovna škola Trpanj“ na temu angažiranja i koordinacije operativnih snaga i sudionika sustava civilne zaštite u slučaju požara otvorenog prostora u neposrednoj blizini naselja (zgrade u kojoj se nalaze prostorije Općine, osnovne škole i vrtića) te evakuacija osoba zatečenih u zgradi uz spašavanje unesrećenih.

Vježba je održana 25. rujna 2018.g. s početkom u 9h, sukladno Odluci o provođenju i pripremi vježbe „OŠ TRPANJ 2017“ od 13. kolovoza 2018.godine, te Elaboratu vježbe operativnih snaga i sudionika sustava civilne zaštite „OŠ TRPANJ 2017“ koji je izradila Upravljačka skupina.Po završetku vježbe dio sudionika sustava civilne zaštte (DVD Trpanj) priključio se gašenju požara otvorenog tipa u Orebiću. O tijeku vježbe i uočenim nedostacima sačinjen je zapisnik i doneseni zaključci.

**2. DVD TRPANJ**

Kroz svoje stalne aktivnosti i neprekidno stanje pripravnosti predstavlja udarnu i interventnu postrojbu za rješavanje nastalih problema, od spašavanja u slučaju požara otvorenog i zatvorenog prostora, do spašavanja nastradalih u prometnim nezgodama, preko opskrbe stanovništva vodom u slučaju suša ili raspada vodovodnog sistema, do spašavanja u slučaju velikih količina oborina i djelovanja u slučaju većih nesreća, a u čemu su se iskazali u proteklom razdoblju.

Na području Općine Trpanj djeluje DVD Trpanj.

Na području Općine djeluje Dobrovoljno vatrogasno društvo DVD Trpanj. Dobrovoljno vatrogasno društvo efikasno je obavilo svoje zadatke u 2017. god. što je rezultiralo uspješnim stanjem protupožarne zaštite na području Općine. Vatrogastvo Općine je po stručnosti, opremljenosti i osposobljenosti i spremnosti, najkvalitetnija postojeća operativna i organizirana snaga civilne zaštite i njen glavni nositelj na ovom području. U 2018. godini za potrebe vatrogastva utrošena su sredstva u visini 192.000,00 kuna stoga su kroz posebne proračunske stavke predviđena povećanja financijska sredstva za vatrogastvo za 2019. sukladno propisima, strukovnim zahtjevima i funkcionalnim potrebama. Proračunska bi sredstva, zajedno s ostalim prihodima DVD-a, trebala biti dostatna za financiranje godišnjih potreba DVD-a, uključujući i provođenje Plana motrenja i čuvanja i ophodnje građevina i površina otvorenog prostora za koje prijeti povećana opasnost od nastajanja i širenja požara.

**Vatrogasne intervencije:**

Na području Općine su održavani protupožarni putovi sukladno financijskim mogućnostima.

Najnačajniji projekt u 2018. godini je završetak protupožarno- šumskog puta Duba Pelješka-Lovište od strane Hrvatskih šuma i koordinaciju općine Trpanj i općine Orebić

Analizirajući aktivnosti DVD-a Trpanju cijelini u proteklom razdoblju dolazimo do zaključka da su intervencije odrađene prema pravilima službe, te da preventivne radnje koje su odrađene predstavljaju bitan napredak u protupožarnoj zaštiti. Vatrogastvo će i dalje nastaviti svoj rad sukladno Procjeni i Planu zaštite od požara te svojim Operativnim planovima.

**3**. **HRVATSKA GORSKA SLUŽBA SPAŠAVANJA - Stanica Orebić**

Hrvatska gorska služba spašavanja - Stanica Orebić predstavlja interventnu javnu službu, koja je specijalizirana za spašavanje s nepristupačnih terena, pri teškim vremenskim prilikama.

Sukladno Zakonu o HGSS-u prevencija, organiziranje, pripremanje i provođenje aktivnosti i mjera kojima je svrha povećati i unaprijediti pripravnost, javni je interes i obveza lokalnih zajednica na čijem prostoru stanica djeluje pa tako i Općina Trpanj. U 2018. godini rad Stanice Orebić sufinanciran je iznosom od 3.000,00 kuna.

**4. GRADSKO DRUŠTVO CRVENOG KRIŽA DUBROVNIK**

Hrvatski Crveni križ je nacionalni, humanitarni i dobrovoljni savez županijskih udruga Crvenog križa i udruga gradskih i općinskih društava Crvenog križa koji djeluje na osnovi načela međunarodnog pokreta Crvenog križa i uživa posebnu zaštitu i skrb Republike Hrvatske. Gradsko društvo Crvenog križa Dubrovnik djeluje na području Grada Dubrovnika i općina: Konavle, Župa dubrovačka, Dubrovačko primorje, Ston, Janjina, Trpanj i Mljet.

U Crvenom križu Dubrovnik je zaposleno osam osoba (4 na neodređeno i 4 na određeno vrijeme). Crveni križ Dubrovnik ima jedan osobni automobil i jedan kombi (8+1). Crveni križ Dubrovnik ima više od 2.000 članova i više od 190 volontera.

Gradski interventni tim za djelovanje u katastrofama ima 35 članova. Svi članovi prošli su tečajeve iz temeljne obuke u pružanju prve pomoći, područja veza i komunikacija i psihosocijalnu pomoć.

Ulaganje u interventni tim njihovu edukaciju i opremanje je jedan dio preventivne pripreme Općinu Trpanj za pravodobno reagiranje u slučaju većih nesreća i katastrofa.

Od materijalnih sredstava timu je na raspolaganju: 2 šatora, 5 malih šatora, isusivač zraka, mobila kuhinja kapaciteta 100 obroka, 100 pokrivača, 30 madraca, 30 kanistera, 30 poljskih kreveta i 20 kompleta uniformi HCK.

Planira se kontinuirana obuka i edukacija, prema planu edukacija Hrvatskog Crvenog križa za članove interventnog tima, a konstantno se planiraju pokazne vježbe.

Grad Dubrovnik je Crvenom križu Dubrovnik uredio i stavio na raspolaganje i korištenje sklonišni prostor na području Osnovne škole Lapad - "Cava-Pećina" za skladištenje opreme Crvenog križa Dubrovnik i dio opreme civilne zaštite.Temeljem Odluke Vlade Republike Hrvatske Crveni križ Dubrovnik dobio je jedan kontejner, koji je smješten ispred „Cave“.

Crveni križ Dubrovnik stalno radi na promicanju i koordinaciji aktivnosti dobrovoljnih darovatelja krvi, kao jednom od strateških interesa svake zajednice u svim vrstama ugroza i opasnosti po lokalno stanovništvo. Iskazuje se potreba nabavke sanitetskog i drugog materijala za zbrinjavanje stanovništva u slučaju katastrofa i većih nesreća. Iz sredstava Općine Trpanj ovisno o mogućnostima proračuna osigurava se dio novčane pomoći. U 2018. godini u korist računa Drušva uplaćen je iznos od 5.000,00 kuna. Društvo Crvenog križa Dubrovnik se ističe u brojnim humanitarnih akcijama i vježbama čime dokazuju opravdanost ulaganja.

**5. UDRUGE**

Udruga koja ima zadaće u sustavu civilne zaštite, ima obvezu uključivanja u sustav civilne zaštite kroz redovnu djelatnost, posebno u slučajevima angažiranja prema Procjeni i Planu civilne zaštite na području Općine Trpanj.

##### 6. POSTROJBE CIVILNE ZAŠTITE I POVJERENICI CIVILNE ZAŠTITE

Sastav i struktura postrojbi civilne zaštite uređuje se u skladu s Uredbom o sastavu i strukturi postrojbe civilne zaštite (NN 27/17).

Popuna, osposobljavanje i opremanje postrojbi provodi se u skladu s Pravilnikom o ustrojstvu, popuni i opremanju postrojbi civilne zaštite (NN 111/07.) i usvojenom Procjenom ugroženosti Općine Trpanj.

Općina Trpanj vrši popunu i revidiranje povjerenika CZ, te pripadnika postrojbi CZ na području Općine Trpanj.

Navedeno popunjavanje i revidiranje postrojbi CZ i povjerenika CZ, planira se provoditi i u narednom razdoblju 2019.g., daljnim pozivanjem dragovoljaca, volontera kao i pripadnika udruge u sustavu civilne zaštite sukladno Procjeni rizika od velikoh nesreća za općinu Trpanj.

U slučaju neposredne prijetnje, katastrofe i velike nesreće čije posljedice nadilaze mogućnosti gotovih operativnih snaga Općine Trpanj mobilizira se postrojba opće namjene CZ i druge organizirane snage civilne zaštite.

 7**. PRAVNE OSOBE U SUSTAVU CIVILNE ZAŠTITE NA PODRUČJU OPĆINE TRPANJ**

 Službe i pravne osobe koje se civilnom zaštitom i spašavanjem bave u okviru redovne djelatnosti čine temelj sustava civilne zaštite na području Općine Trpanj. Pravne osobe koje obavljaju poslove civilne zaštite djeluju sukladno svojim operativnim planovima i Planu civilne zaštite za područje Općine Trpanj.

 Općina Trpanj je Odlukom o određivanju pravnih osoba od interesa za civilnu zaštitu na području Općine Trpanj definirao pravne osobe koje bi sudjelovale u provođenju pojedinih mjera civilne zaštite i spašavanja, a s ciljem priprema i sudjelovanja u otklanjanju posljedica katastrofa i velikih nesreća. Pravnim osobama od interesa za civilnu zaštitu Općine Trpanj dostavljeni su Izvodi iz Procjene i Plana civilne zaštite na području Općine Trpanj.Navedene pravne osobe kojima civilna zaštita i spašavanje nije redovna djelatnost, izradili su svoje operativne planove u kojima se utvrđuju mjere, postupci i način realizacije operativnih zadaća.

1. **MJERE I AKTIVNOSTI U SUSTAVU CIVILNE ZAŠTITE**

**1. Uzbunjivanje i obavješćivanje**

Na području Općine Trpanj ne postoje sirene uvezane na upravljački ormarić u Županijskom centru 112 (u daljnjem tekstu ŽC 112) Područnog ureda Državne uprave za zaštitu i spašavanje Dubrovnik (u daljnjem tekstu PU DUZS Dubrovnik).

Glavnim nedostatkom sustava civilne zaštite na području Općine je način uzbunjivanja stanovnika o ugrozama.

**2. Evakuacija i zbrinjavanje**

U cilju provedbe mjera civilne zaštite, posebno evakuacije i zbrinjavanja , 26.09. 2018. godine obavljen je prihvat 28 evakuiranih gostiju iz Ville Antonio (Mokalo, Općina Orebić) po traženju zamjenika načelnik općine Orebić Kristijana Kapitelija usljed požarne ugroze objekta.Evakuirani gosti prihvaćeni su u hotelu „Faraon“ u tzv. Društvenoj prostoriji, opskrbljeni hranom i pićem i zbog nedostatka smještajnih kapaciteta u samom hotelu smještani kod privatnih iznajmljivača.

Nabavka opreme, sredstava, odora civilne zaštite, te vježbe i izobrazba postrojbi i pripadnika civilne zaštite, realizirati će se na prijedlog Stožera civilne zaštite Općine Trpanj temeljem predloženog financijskog plana za naredno razdoblje.

**IV. OSPOSOBLJAVANJE I VJEŽBE U SUSTAVU CIVILNE ZAŠTITE**

Osposobljavanje za civilnu zaštitu je obrazovni proces u kojem sudionici civilne zaštite i spašavanja stječu visoku razinu stručno tehničkog znanja i vještine potrebne za izvršavanja zadaća u civilnoj zaštiti i spašavanju. Svaki subjekt u okviru svog djelokruga i mogućnosti provodi obuku i usavršavanje.

Sukladno zakonskim obvezama načelnik Općine Trpanj obavio je stručno osposobljavanje u području civilne zaštite i spašavanja, a koje je provela Državna uprava za zaštitu i spašavanje.

U suradnji sa Područnim uredom za zaštitu i spašavanje Dubrovnik u 2018.g. organizirano je osposobljavanje članova Stožera civilne zaštite općine Trpanj.

**V. ZAKLJUČAK**

U cilju stvaranja učinkovitih snaga civilne zaštite neophodno je da i dalje operativne snage, svi subjekti civilne zaštite i spašavanja na području Općine Trpanj u koordinaciji s Stožerom civilne zaštite, stručnom službom za zaštitu i spašavanje Općine Trpanj i Područnim uredom za zaštitu i spašavanje Dubrovnik sudjeluju u:

* praćenju svih ugroza i događanja putem jedinstvenog komunikacijskog Centra 112,
* izrađivanju i ažuriranju baze podataka za procjenjivanje ugroženosti i izradi Procjene rizika i Plana djelovanja civilne zaštite na području Općine kao i operativnih planova civilne zaštite pravnih osoba u slučaju velikih nesreća i katastrofa,
* vođenju kvalitetne baze podataka o ljudskim i materijalnim resursima, kao i o kritičnoj infrastrukturi,
* pripremi organizacije za preventivno djelovanje u cilju podizanja pripravnosti i sposobnosti sustava na svim razinama,
* podizanju načina informiranosti o osobnoj i uzajamnoj zaštiti, te utvrđivanju načina obavješćivanja građana i sudionika civilne zaštite i spašavanja,
* provedbi usvojenih standardnih operativnih postupaka i primjeni privremenih provedbenih naputaka.

Općina Trpanj potiče koordinaciju i razvoj sustava civilne zaštite i spašavanja na svom području, te posebno aktivira pravne osobe i udruge u sustavu civilne zaštite i spašavanja za aktivniji pristup u rješavanju problema čime doprinosi jačanju brige i skrbi za ljude, materijalna i kulturna dobra te okoliš na svom području.

Klasa:

Ur.broj:

 Predsjednik Općinskog vijeća

 Jozo Nesanović